ኣር.ኬሊ 'ንወሲባዊ ንግዲ ሰባት ብምዝውዋር' ተኣሲሩ ምርመራ ዝገበረላ በዓል ሞያ ህክምና ማህጸን ከኣ ድንግልንኣ ሮጒድ ብምዃኑ፡ ምሉእ ንምሉእ ክኸይድ ዝኽእል ክትወልድ ከላ ጥራይ ከም ዝኾነ ገሊጹሎም። ነዚ ዝሰምዐ ኢብራሂም ብታሕጓስ ተመሊኡ ንመርዓቱ ብፍሽኽታ ተዓጂቡ ረኣያ። ንሳ ግን ክትፈትሖ'ያ ወሲና። "ዝተሰምዓኒ ስምዒት ብቃላት ክገልጾ ኣይክእልን። ናተይ ዋጋ [ክብሪ] ምስ ሓደ ድንግልና ዝበሃል ንእሽተይ ነገር ምስ ዘወዳድር ሰብ መጻኢ ህይወተይ ከሕልፍ ኣይደልን። ኣነ ሰብ እምበር ቁራጽ ስጋ ኣይኮንኩን" ክትብል ትዛረብ። ምንጪ ስእሊ, Getty Images እዚ ኣጋጣሚ ኣብ ስነልቦና ሶማያ ከቢድ በሰላ ገዲፉ እዩ። "ድንግል እየ" ምስ ዝበልኦም ደቂኣንስትዮ ንመጀመርታ መዓልቲ ኣብ ዝፍጽምዎ ጾታዊ ርክብ ደም እንተዘይርእዮም እንታይ ከም ዝስምዖም ቢቢሲ ንዝተፈላለዩ ሰባት ኣዘራሪቡ ነይሩ። ካብ 20-45 ክሊ ዕድመ ዝርከቡ እዞም ሰባት መምህራን፣ ዶካትርን ሙሁራትን ይርከብዎም። እዞም ሰባት ዝሓሸ ኣራኣእያ ከምዘለዎም ይእመን። መብዛሕቲኦም ኣብ ዝሃብዎ መልሲ 'ደም ምርኣይ ኣብ መጻኢ ግዘ ፍቕሮምን ሓዳሮምን ኣገዳሲ ምልክት' ከም ዝኾነ ገሊጾም። ጓል 45 ዓመት ጁማናህ ኣብ ሶርያ ኣሌፖ ትነብር ዝነበረት ጁማናህ ብ2016 ናብ ቤልጂየም ከይዳ። ጓል 19 ዓመት እንከላ ኣቡኣ ንሓደ ናይ ቀረባ ዘመድ ኣመርዒዩዋ። ኣብቲ ዝዓበየትሉ ከባቢ፡ ምሸት ኣብ መዓልቲ መርዓ፡ መርዓዊ ንድንግልና መርዓቱ ክሳብ ዝወስድ ኣብ ጥቓ መደቀሲ ክፍሊ ኮይንካ ምጽባይ ልሙድ ባህሊ'ዩ። ኣብ መዓልቲ መርዓኣ ዝነበረት ምሸት፡ ንጁማናህ ከቢድ ስቓይ ተዘኻኽራ። ፆታዊ ትንኮያ ንዝፈጸመላ ሓለቓ ብምቅልዓ ዝተኣሰረት ሰበይቲ 'ኣቦይ፡ እቲ ዓማጺ' "በዓልቤተይ ነቲ ጉዳይ ፈጺሙ ኣብ ደገ ንዝጽበይዎ ቤተሰቡ ከበስር ይሃጽጽ ነይሩ። ንዓይ ፈጺሙ ከዛርበኒ ኣይከኣለን" ትብል። "ኣብታ ሽዓ ምሸት ኣይደመኹን፤ በዓልቤተይ ድምጹ ኣጥፊኡ ኮፍ ኢሉ። ዓይኑ ግን ልክዕ ከም ሓዊ የቃጽለኒ ነይሩ" ብምባል ንሓደ ሰዓት ዝኸውን ኣብ ጭንቀትን ፍርሕን ከም ዝጸንሐት ትዛረብ። ክሳብ ዝወግሕ ክጽበዩ ዓቕሊ ዘይነበሮም ወለዳ፡ ኣብታ ለይቲ ናብ በዓል ሞያ ህክምና ማህጸን ሒዞምዋ ከይዶም። "ይዝከረኒ.
